Rafila, "marea dezamăgire“ a lui Voiculescu: "Eu i-am prelungit reprezentarea la OMS“.
Vlad Voiculescu se declară dezamăgit de Alexandru Rafila. Voiculescu a reacționat după acuzațiile lansate de Rafila la adresa Ministerului Sănătății. Fostul ministru al Sănătății: "Domnul profesor Rafila este una dintre marile dezamăgiri pentru mine“.
După ce Alexandru Rafila a criticat Ministerul Sănătății, Vlad Voiculescu s-a declarat dezamăgit de deputatul PSD."Domnul profesor Rafila este una dintre marile dezamăgiri pentru mine personal. Nu ne cunoaștem de ieri, de azi“, a mărturisit Voiculescu.Printre altele, fostul ministru al Sănătății a subliniat că el i-a prelungit reprezentarea la OMS deputatului PSD: "Am fost cel care i-a prelungit sau l-a numit reprezentant la OMS, în 2016. Avem un buget al Ministerului Sănătății, care a fost împărțit pentru toate spitalele din țară. Nu vorbim de o micșorare cu 65%, e aberant. Vorbim de un buget care va fi suplimentat pe parcursul anului, așa cum s-a făcut și în alți ani“. Alexandru Rafila a fost invitat la "Marius Tucă Show" și a declarat că fostul ministru al Sănătății, Vlad Voiculescu, nu a avut viziune și nu a știut ce are de făcut și că acestea sunt principalele calități pe care ar trebui să le aibă o persoană care aspiră la această funcție.